
La data de  25.04.2016,  ora.13.00, la sediul Palatului de Justiție din Iași, a avut loc o întâlnire de lucru la care au participat doamna Raluca Alexandra Prună,  Ministrul Justiției și președinții instanțelor aflate în circumscripția Curții de Apel Iași.
În cadrul acestei întâlniri s-au discutat aspecte privind impactul asupra activității instanțelor judecătorești a noilor coduri și a intrării in vigoare, în viitorul apropiat, a legii privind procedura insolvenței persoanelor fizice, precum și promovarea transparenței și responsabilizarea sistemului judiciar. 
Alte teme de interes care au fost puse în discuție au vizat resursele materiale, resursele umane și redistribuirea volumului de muncă între instanțe.

